## El Centre del Carme duplica les activitats de mediació en el primer trimestre de 2025

*** Las propuestas lúdicas y educativas, de entrada gratuita, están dirigidas a personas de todas las edades y capacidades
* El Consorci de Museus de la Comunitat Valenciana (CMCV) presenta nuevas actividades y mantiene las anteriores para el primer trimestre del año**

La Conselleria d’Educació, Cultura, Universitats i Ocupació, a través del Consorci de Museus de la Comunitat Valenciana (CMCV), duplica les activitats de mediació i educació en el Centre del Carme de Cultura Contemporània (CCCC) per al primer trimestre de 2025.

L’equip de Mediació i Educació del CMCV, en col·laboració amb Pedagogías Invisibles, incrementa la seua oferta amb noves activitats, a més de mantindre les que ja hi havia l’any passat, des d’este mes de gener i fins a març de 2025.

El Centre del Carme acull set noves activitats en este primer trimestre, dirigides al públic infantil, a un públic intergeneracional i a persones amb discapacitat intel·lectual.

En paraules del director-gerent del CMCV, Nicolás Bugeda, “este increment d’activitats és fruit del compromís amb l’educació a través de l’art des d’edats primerenques i l’acostament del museu a les ciutadanes i ciutadans”.

‘Laboratori de creació gràfica’ és una oportunitat per a aprendre els principis del dibuix i la seua experimentació en grup. Es tracta de conéixer noves tècniques de dibuix a través de diferents artistes. Arriba tots els dimarts en els mesos de gener, febrer i març a les 17:00 hores.

‘3, 2, 1… Acció!’ proposa una manera distinta de recórrer l’històric edifici del museu. Una visita orientada a la diversió i elaborada a partir de les idees de moltes persones que ja han visitat el centre i han volgut aportar una visió diferent.

L’activitat, dirigida a un públic de totes les edats, té lloc entre les 17:00 i les 18:00 hores, els dissabtes, i entre les 12:00 i les 13:00 hores, els diumenges.

Els dijous, d’11:00 a 13:00 hores, arriba ‘Així de fàcil’, dirigit a persones amb discapacitat intel·lectual de tallers ocupacionals i centres específics. Un grup de trobada l’objectiu de la qual és la immersió d’estes persones en les exposicions del Centre del Carme.

A més, de dimarts a divendres, d’11:00 a 12.30 hores i dissenyat també per a estos col·lectius, l’activitat ‘Hi ha una carta per a tu’, se centra en la visita al centre des de les necessitats de cada grup.

**Noves activitats escolars**

Dirigida a l’alumnat d’infantil, ‘De tal rajola tal castell’ s’estrena com una activitat que planteja un escenari amb objectes diversos que conformen una instal·lació de joc, que convida a explorar colors, textures, grandàries i formes, i connecta l’experiència lúdica amb els elements clau de l’exposició que hi haja en el moment.

Així mateix, ‘Mira com fa olor i toca com sap’, enfocat a un alumnat de Primària i Secundària, oferix una visita que convida a explorar obres i els seus detalls més insignificants, estimulant la creativitat per a comunicar de manera més conceptual i expressiva.

Les dos activitats es desenrotllen de manera recurrent de dimarts a divendres en un horari d’11:00 a 12.30 hores.

Addicionalment i de la mà d’UTEM Escola de Música arriba al Centre del Carme ‘Mus’n’babies escola’, una proposta destinada a xiquets d’escoles infantils, amb la finalitat de crear un espai adaptat als escolars que fomente la creativitat i el pensament crític, utilitzant un laboratori musical a on l’exploració sonora siga la base de l’experiència.

‘Mus’n’babies escola’ es desenrotlla durant els dies 11, 12, 13 i 14 de febrer a les 11:00 hores.

**Activitats que es mantenen en el programa**

Després de l’èxit d’edicions anteriors, es mantenen huit activitats de Mediació i Educació: ‘Laboratori de creació tèxtil’, un espai per a crear i aprendre a través de tècniques tan tradicionals com el punt de ganxo o el brodat; ‘Contra.Lab’, l’espai per a jóvens i adolescents; i ‘El grup del futur’, per a persones majors.

Així mateix, ‘Visites dialogades’, oferix una passejada per les exposicions del Centre del Carme per a facilitar la comprensió de l’art contemporani i el procés creatiu dels artistes; ‘Escoltar i caminar’, permet descobrir, mitjançant un recorregut sonor, els diversos espais de l’edifici històric que allotja el Centre.

En el camp d’Educació, ‘Carme Contat’, a càrrec de l’Associació Cultural Ciutat de Contes, és un recorregut guiat per a xiquets, xiquetes i adults, en el qual descobriran els personatges i sers fantàstics que acompanyen la visita al Centre.

Finalment, seguiran programades les activitats dirigides a xiquets d’entre 0 i 3 anys, com ‘Jo, tu, cucu’, que convida la primera infància a explorar les obres dels artistes mitjançant una experiència multisensorial i ‘Mus’n Babies’, taller d’experimentació musical.

Totes estes activitats, que es desenrotllaran entre els mesos de gener a març, són d’entrada gratuïta i amb inscripció prèvia en este [enllaç](https://www.consorcimuseus.gva.es/).

Fecha: 09/01/2025